Viktige begreper som brukes i veilederen
Det er mange begreper som brukes i Rammedirektivet for vann (heretter kalt vanndirektivet). Nedenfor er en liste som viser hva som legges i de enkelte begrepene som er benyttet i denne veilederen. Ikke alle begrepene nedenfor er nødvendig, unødvendige slettes når veileder er ferdig.
Få inn oversettelse av engelske begreper

Overvåkingsnett
Er et nettverk av overvåkingsstasjoner som til sammen utgjør et overvåkingsprogram (Program for basisovervåking, Program for tiltaksorientert overvåking, Program for Problemkartlegging). Siden vanndirektivovervåkingen bygger på det vi har av overvåking så langt mulig, vil en overvåkingsstasjon i nettverket tilhøre Statlig program for forurensningsovervåking, mens en annen stasjon i nettverket kan tilhøre NVE’s hydrologiske nettverk. Det kan også forholde seg slik at ved en gitt overvåkingsstasjon finansieres overvåkingen av hydrologiske parametere av NVE, og miljøgiftundersøkelsene av SFT. Må defineres bedre 
Overvåkingsstasjon/ registreringssted/kjernestasjon
Xxx Svenskene: overvåkingsstasjon, en eller flere prøvetakingspunkter med en hydrologisk forbindelsen
Vannforekomst

En vannforekomst (VF) er den minste forvaltningsenhet i rammedirektivet, og kan være en innsjø, en elvestrekning, et delnedbørfelt med elvestrekninger og små innsjøer, et kystvannområde eller en grunnvannsakvifer. Miljømålene relaterer seg til VF og er således det mest sentrale geografiske objektet i direktivet. 
Vanntype

Hver enkelt vannforekomst skal tilhøre en bestemt vanntype. I rammedirektivet er det gitt retningslinjer for hvordan slike typer skal defineres, og for Norge er det utviklet et system med 23 typer innsjøer og 26 typer elver pr økoregion. Marint er det 20 kystvanntyper totalt. Vannforekomstens vanntype bestemmes ut fra økoregion (landsdel), klimaregion (fjell, skog, lavland), størrelsen på innsjø/nedbørfelt, kalsiumkonsentrasjon og fargetall i ferskvann. I kystvann er det saltholdighet, bølgeeksponering, oppholdstid og strømhastighet som definerer vannforekomstens type. 

Vannområde

Et vannområde er et vassdrag med tilhørende kyststrekning. Dette bygger på NVEs REGINE, der hele landet er delt inn i 247 nasjonale vassdragsområder og 14 vassdragsområder med avrenning til Sverige eller Finland.
Planområde
En gruppe av/samling av vannforekomster for å få til en hensiktsmessig størrelse for forvaltningen knytta til å lage tiltaksprogram (interkommunalt) og mer detaljerte forvaltningsplaner enn det som skal lages på rgionnivå. Det vil ofte være en sammenslåing av mindre vassdrag i større enheter, men et svært stort vassdrag kan også være delt inn i flere mindre planområder. Planområde er derfor et mellomnivå mellom vannforekomst og vannregion, og er basert på det som er hensiktsmessig for forvaltningen på lokalt nivå.
Vannregion

Den geografiske avgrensningen av forvaltningsenheter etter nedbørfeltgrenser innenfor hvilke de nye vannregionmyndighetene skal koordinere forvaltningen av vann (ikke bestemt pr mars 05). Vannregionene vil inneholde flere vannområder/planområder med enda flere vannforekomster.
Hydromorfologiske endringer

En innsjø, elv eller fjord som har endringer i hhv. vannføring, vannstand eller vannstrømning som følge av menneskelig aktivitet er hydrologisk endret. Endringer som gjør seg synlig i elvens eller innsjøens form, for eksempel ved oppdemming, kanalisering, utfylling eller avstenging, er morfologisk endret. I vassdragssammenheng opptrer ofte hydrologiske og morfologiske endringer samtidig, og begrepet hydromorfologisk endret er derfor hyppig brukt. 

Sterkt modifisert vannforekomst (SMVF)

Rammedirektivets generelle mål (”god status”) er umulig å oppnå for alle vannforekomster. I de vannforekomstene der hydrologiske og morfologiske endringer er betydelige skal vannforekomsten vurderes som en egen vannkategori med egne miljømål. Vannforekomster som fyller disse kravene kalles sterkt modifiserte vannforekomster. I karakteriseringen er det ”kandidater” til SMVF som skal plukkes ut, dvs. de skal siden vurderes grundigere for om de virkelig er SMVF eller ikke.

Fysisk/kjemiske endringer

En vannforekomst som er endret hydromorfologisk, har ofte fått endret fysisk /kjemiske forhold som temperatur, ledningsevne, siktedyp, farge, lukt osv. Disse to endringene oppstår ofte samtidig, og begrepet fysisk/kjemisk benyttes derfor hyppig. 

Status og tilstand

De to begrepene brukes mye om hverandre i vanndirektivsammenheng. Standardmålsettingen i direktivet er ”god vannstatus”. Dette vil bli definert i klassifiseringssystemet (normativ beskrivelse i vedlegg V i direktivet) men er ikke utviklet ferdig enda for Norge (pr mars 05). Skalaen skal gå fra høy status til svært dårlig status. Systemet utvikles for forskjellig vanntyper, dvs. det er naturtilstanden som ligger i bunnen for systemet, og som alle klassene defineres ut i fra. Tilstand brukes om den kvalitet som måles i vannforekomsten slik det er kartlagt i overvåkning og undersøkelser og slik det bestemmes i nåværende SFT-system. Dette kan relateres direkte til ulike brukerformål (drikkevann, badevann jordvanning etc.), men skiller altså ikke på naturtilstand og menneskelige påvirkninger. 

CIS (Common Implementation Strategy)

EU-kommisjonens strategi for innføring av Rammedirektivet i medlemslandene og Norge. Frivillig samordning under de såkalte ”Vanndirektørene”. Består av flere arbeidsgrupper som utarbeider og tester ut veiledningsmateriell.  
Belastninger

Fellesbetegnelse for alle typer påvirkninger som en vannforekomst utsettes for. I Rammedirektivet skilles det mellom påvirkninger fra fysisk-kjemiske faktorer, hydrologiske og morfologiske endringer og biologiske faktorer.
Karakterisering

Analyse av naturtilstand, belastningsgrad, tilstand og økonomiske forhold, med det formål å dele vassdrag, grunnvann og kystvann inn i vannforekomster som fornuftige forvaltningsobjekter og tilordne dem en foreløpig statusklasse som sier i hvilken grad de står i fare for (risk) å ikke nå standardmålet om god status innen 2015.  

Grovkarakterisering

En forenklet karakterisering gjennomført ved bruk av nasjonale datasett og skjønnsmessige vurderinger. 
Kvalitetselementer

Fellesbetegnelse på fysisk/kjemiske, hydromorfologiske og biologiske parametere som brukes til å beskrive tilstand og status i vannforekomstene.

Parameter
xx
Prioriterte stoffer

Fellesbetegnelse på 33 stoffer eller stoffgrupper som ut fra deres risiko for det akvatiske miljø og for menneskers helse via det akvatiske miljø skal reduseres eller opphøre. Målet er å oppnå konsentrasjoner i vannmiljøet som ligger nær bakgrunnsnivået for naturlig forekommende stoffer og nær null for menneskeskapte stoffer. Dette skal oppnås ved en kombinasjon av produkt- og prosesstiltak. Stoffene omfatter uorganiske og organiske miljøgifter (tungmetaller, aromater, cyanider osv). Foreløpig er det 11 stoffer som er satt opp for total utfasing. Det vil bli vedtatt ett eget datterdirektiv på prioriterte stoffer med det aller første. Antall prioriterte stoffer kan endre seg over tid.

Forurensende stoffer
Direktivet skiller mellom prioriterte stoffer (se over, vedlegg X og datterdirektiv) og andre forurensende stoffer (vedl. V)som direkte gir en respons i forhold til det biologiske liv (eks. næringssalter og organisk stoff). Det er ulike krav til overvåking av prioriterte stoffer og andre forurensende stoffer.
Klassifiseringssystem

Et system der en ut i fra opplysninger om fysisk-kjemiske, biologiske og hydromorfologiske kvalitetselementer (vedl. V) kan beskrive naturtilstanden til en vannforekomst tilhørende en vanntype, og avvik fra naturtilstanden i 5 statusklasser. Systemet er under utarbeidelse, og skal interkalibreres med våre naboland i 2005-06. Frem til dette er ferdig utviklet benyttes SFTs klassifiseringssystemer for tilstand i fe
